นอกจากนี้ในบรรดาอัศวินเซเลอร์ เรย์ก็เป็นคนที่ถูกเปลี่ยนบุคลิกไปจากต้นฉบับเดิม (หนังสือการ์ตูน) มากที่สุดเพราะในต้นฉบับเดิม เรย์จะเป็นคนที่ดูเคร่งขรึม ดูเก็บกด ไม่ค่อยพูดมาก ไม่ชอบดูรายการโทรทัศน์ ไม่ชอบผู้ชายและไม่เคยมีความไว้วางใจในตัวผู้ชายเลยแต่ในฉบับอะนิเมะ เรย์กลับกลายเป็นคนสนุกสนาน ร่าเริง เปิดเผย แอบติงต๊องเป็นบางครั้ง ชอบดู การ์ตูน (สังเกตได้จากฉบับอะนิเมะตอนที่ 21 ที่เธอและอุซางิรู้สึกตื่นเต้นที่จะได้ไปเยี่ยมชมสตูดิโอผลิตการ์ตูนเป็นอย่างมาก) และในช่วงครึ่งแรกของอะนิเมะภาคแรก เธอก็แสดงความรู้สึกชอบ จิบะ มาโมรุ อย่างออกนอกหน้า ซึ่งเรื่องนี้ทำให้ตัวผู้เขียนอย่าง นาโอโกะ ทาเคอุจิ รู้สึกไม่พอใจทางทีมงานผู้สร้างฉบับอะนิเมะอยู่เหมือนกันหลังจากภาค SuperS เป็นต้นมา นิสัยของเรย์จึงเริ่มนิ่งสงบและเคร่งขรึมขึ้นมาบางส่วนเหมือนกับต้นฉบับ ทำให้เป็นที่พอใจในระดับหนึ่งของทาเคอุจิ